- Նման գնահատականներ հնչել են մի քանի անգամ, չգիտես ինչու 2016 թ-ին մինչեւ այդ սրընթաց պատերազմը, նման գնահատականներ գրեթե չեն եղել։ Զարմանալի է, բայց եղել են ասենք 2012-ին, 2013-ին։ Այս հավանականությունը միշտ էլ կա, եւ այստեղ պետք է համաձայնվենք ամերիկացի պաշտոնյայի հետ։ Բայց դա չի նշանակում, որ տեղի է ունենալու, որովհետեւ դա պայմանավորված է մի շարք հանգամանքներով, նախ եւ առաջ մեր ուժը, երկրորդը այստեղ մենք տեսնում ենք ավելի շատ ռուս-ամերիկյան հարաբերությունների երանգը։ Իհարկե, վատ է, որ այդ հարաբերությունները, բավականին լարվել են, մենք շահագրգռված ենք, որպեսզի դրանք կայունանան։ Հետաքրքիր է, որ ղարաբաղա-ադրբեջանական հակամարտության կարգավորումը միակ հարթակն է, որտեղ այդ երկու երկրները նորմալ համագործակցում են իրար հետ, եւ պետք է այդ լիցքը այդպես պահպանել։